14.08.2017
Нанҳәамза 14 рзы Аҧсны Ахада Рауль Ҳаџьымба инапы аҵаиҩит «Аҧсны Аҳәынҭқарра зҽаҧсазтәыз артист» ҳәа аҳаҭыртә хьӡы ахҵаразы Аусҧҟа.
Аусҧҟаҟны, ҷыдала, иҳәоуп:
«Ахореографиатә ҟазара аҿиараҿы алагаламҭеи Кавказ ажәларқәа ркультура апропаганда азуреи рзы «Аҧсны Аҳәынҭқарра зҽаҧсазтәыз артист» ҳәа аҳаҭыртә хьӡы рыхҵазааит:
АТАБИЕВ Игор Қьилишьби-иҧа – Ҟабарда-Балкариатәи Ареспублика Аҳәынҭқарратә акәашаратә академиатә ансамбль «Кабардинка» асахьаркыратә напхгаҩы;
БИТОКОВ Асланбек Владимир-иҧа – Ҟабарда-Балкариатәи Ареспублика Аҳәынҭқарратә акәашаратә академиатә ансамбль «Кабардинка» абалетмеистер хада».